NaiveNeuron/SloPal huggingface dataset:
B. Bugár, podpredseda NR SR: (2005-05-25):
Pán poslanec Lintner, procedurálny návrh. Ľ. Lintner, poslanec: Ďakujem pekne za slovo, pán predsedajúci. Mám dva procedurálne návrhy, jeden návrh, aby sme v rámci tohto hlasovania zaradili aj hlasovanie o uznesení 1179, opakujem, s novým znením, je to voľba do výborov, teda odvolávanie poslancov z výborov a začlenenie poslancov do výborov,  a zároveň navrhujem, aby sa hlasovanie o bode 78 (tlač 1101), tento návrh je v mene troch poslaneckých klubov, SMK, SDKÚ a ANO, návrh koncepcie privatizácie Železničnej spoločnosti Cargo Slovakia, a. s., presunulo na júnovú schôdzu.
Paška, Pavol, predseda NR SR (2013-10-17):
Sme v treťom čítaní, takže otváram, pán spravodajca...
Glváč, Martin, podpredseda NR SR (2018-05-15):
Ďakujem. Pán spravodajca? Nie. Vyhlasujem rozpravu za skončenú. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 947, návrh na jeho pridelenie na prerokovanie výborom je v rozhodnutí 998. Prosím pani ministerku Laššákovú, ktorá tu bola... (Krátka pauza.) Nech sa páči, pani ministerka, uveďte vládny návrh zákona.
M. Hort, podpredseda NR SR: (2007-12-05):
A otváram teraz všeobecnú rozpravu. Do rozpravy som nedostal žiadnu písomnú prihlášku, a preto sa pýtam, kto sa do rozpravy k tomuto návrhu zákona hlási ústne? Konštatujem, že do rozpravy sa prihlásili pán poslanec Daniel Lipšic, pán poslanec Martin Pado. Končím možnosť prihlásenia sa ústne. Slovo má pán poslanec Lipšic, nech sa páči.
Dostál, Ondrej, poslanec NR SR (2020-12-09):
Pán predsedajúci, sme v treťom čítaní, otvorte, prosím, rozpravu.
M. Hort, podpredseda NR SR: (2008-01-31):
Druhým a posledným ústne prihláseným k tejto problematike je pán poslanec Ivan Mikloš. Nech sa páči.
Pčolinský, Peter, podpredseda NR SR (2023-01-24):
S ďalšou faktickou pán poslanec Vetrák.
Figeľ, Ján, podpredseda NR SR (2014-06-10):
Na vystúpenie pána poslanca Hraš-ku, Hrašku, že? sú dve... Hraška, Hrašku? No, nech sa páči, dve faktické poznámky. Pán Zoltán Daniš s prvou.
Danko, Andrej, predseda NR SR (2016-04-22):
Ďakujem. V prvom rade krátka poznámka. Áno, Slováci aj národnostné menšiny tu žijúce sú skromné a stačia im prefarbené vlaky aj menej kvalitné potraviny v obchodných domoch. A o tom som rozprával. Po druhé, čo sa týka parlamentu, ja rozumiem, pán Dostál, že tu je diskusia, ale musíte uznať sám, že tu nie je priestor, aby sme si tu čítali spisy alebo aby sme sa tu urážali a používali emočné slová, a mám veľkú úctu aj k odbornej časti prejavu, ktorú dajú rôzni poslanci. Nedá mi ešte jednu vetu nepovedať pánovi Galkovi. Samozrejme, reálne činy môžte napĺňať, len pokiaľ ste vo vláde, preto som poukázal na to, že v tom momente, pokiaľ sú vyhlásené voľby, prichádza dôležité rozhodnutie politika a prehltnutie boja. A tie politické rany bolia. To viete všetci tí, ktorí ste v tejto sále, ako je ťažké politicky bojovať, hájiť, ako je ťažké napĺňať ideály, hľadať kompromisy a prehltnúť niektoré rany. Aj ja som dostal v politickom boji rany, aj ja som dostal vyhlásenia a nájdete veľa vyhlásení z môjho raného politického pôsobenia časového, kedy som sa dotkol osôb aj pána Fica, aj Bugára, aj Procházku aj Lipšica, aj Matoviča, ale po voľbách je zodpovednosť politika, aby si sadol a urobil koaličnú dohodu, aby si možno vedel štrngnúť, dohodnúť sa na tom. Poďme napĺňať každý to svoje, tak ako pán Bugár, tak ako ja, to neznamená, že pri ďalších parlamentných voľbách sa zlúčime alebo budeme spolupracovať. A na záver mi nedá nepovedať jednu vec. Prial by som vám ten pohľad odtiaľto. Iba jeden politik s rafinovaným úsmevom za vami vám zatlieskal. Tým politikom, ktorý sa tešil z toho, že znova ste sa pokúsil dať tŕň medzi mňa a pána Bugára, bol pán Kotleba.
Grendel, Gábor, podpredseda NR SR (2021-09-29):
Pán poslanec Štefan Kuffa.
Kerekréti, Ján, poslanec NR SR (2020-09-24):
Všetkým ďakujem. (Smiech v sále a zasmiatie sa predsedajúceho.)
Slafkovský, Alexander, poslanec NR SR (2010-12-15):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Ďalej, aby gestorský výbor určil hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory vládny návrh zákona prerokujú v termíne do 27. januára 2011 a v gestorskom výbore do 31. januára 2011.
T. Cabaj, podpredseda NR SR: (2010-02-10):
Otváram všeobecnú rozpravu. Konštatujem, že do rozpravy sa písomne nikto neprihlásil. Panie poslankyne, poslanci, má záujem niekto sa prihlásiť ústne? Nie je tomu tak. Končím možnosť prihlásiť sa do rozpravy. A zároveň rozpravu vyhlasujem za skončenú. Panie poslankyne, poslanci, ďalej pokračujeme návrhom na voľbu člena Správnej rady Ústavu pamäti národa . Návrh má parlamentnú tlač 1420. Prosím poverenú členku výboru pre ľudské práva, národnosti a postavenie žien pani poslankyňu Vieru Mazúrovú, aby návrh odôvodnila. (Ruch v sále.) Poprosím ešte, keby sme chvíľu vydržali, aj tento návrh aby mohol byť odôvodnený.
Blanár, Juraj, podpredseda NR SR (2023-02-01):
Určite sa niečo dozviete zaujímavé, nech sa páči.
P. Hrušovský, predseda NR SR: (2004-10-26):
(Hlasovanie.) 136 prítomných, 83 za, 4 proti, 49 sa zdržalo. Národná rada Slovenskej republiky schválila vládny návrh zákona o dani z pridanej hodnoty. Poprosím pani poslankyňu Navrátilovú, aby z poverenia výboru pre sociálne veci a bývanie ako spoločná spravodajkyňa uvádzala hlasovanie o vládnom návrhu zákona o doplnkovom dôchodkovom sporení a o zmene a doplnení niektorých zákonov. Pani poslankyňa Navrátilová, nech sa páči. Ľ. Navrátilová, poslankyňa: Ďakujem za slovo, pán predseda. V rozprave k tomuto zákonu vystúpili celkove štyria poslanci, pričom traja poslanci predložili procedurálne návrhy, ktoré znamenajú, že by sme mali osobitne hlasovať o bodoch spoločnej správy 7, 21, 22, 39, 47...
Mikolaj, Ján, poslanec NR SR (2011-09-14):
Ďakujem pekne za slovo. No veď áno, veď, pán minister, ja to vyčítam najmä vám, ja vám nevyčítam, nikdy som nepovedal nedostatok učebníc, že je váš problém, to je aj môj problém, ale ja vám vyčítam toho poradcu. Bez verejnej súťaže nastrčená firma ním, to predsa viete, že to tak bolo. Pani premiérka sa zúčastnila na vaše pozvanie na prezentácii súkromnej spoločnosti, kde bolo napísané v médiách, že to bolo zadarmo ako pilotný projekt. No nebolo to zadarmo, pretože na internetovej stránke vašej sú uvedené všetky zmluvy, čo je vaša technika, a tam si môžte tie dve zmluvy nájsť, dokonca rukou písané. Na dva milióny slovenských korún. V tom čase to tam už bolo. Čiže ste mu zaplatili servis aj veci, ktoré s tým súvisia. Ďalej ste povedali, pán minister, že nech sa aj iná firma prihlási na digitalizáciu, či vážne môže. Tak prečo nevypíšete súťaž? Prečo by sa nejaká firma mala hlásiť, keď nepozná parametre, nepozná nič? Vypíšte korektnú súťaž, sľubovali ste to voličom, vypíšte riadne alebo elektronickú aukciu a stíchne kritika na toto.
Hlinka, Jozef, poslanec NR SR (2022-03-16):
Ďakujem za slovo. Vážený pán predseda, vážené kolegyne, vážení kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu poslancov Národnej rady Jozefa Lukáča, Petry Hajšelovej, Jany Žitňanskej na vydanie zákona, ktorým sa mení a dopĺňa zákon č. 368/2021 Z. z. o mechanizme na podporu obnovy a odolnosti vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného návrhu zákona. Národná rada pridelila návrh poslancov týmto výborom: výboru pre financie a rozpočet, ústavnoprávnemu výboru, Výboru Národnej rady pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet, ústavnoprávny výbor. Výbor pre hospodárske záležitosti neprijal uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru Národnej rady, ktoré sú uvedené v spoločnej správe hlasovať takto: O bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov k návrhu poslancov odporúča Národnej rade návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 296 z 15. marca 2022. Týmto uznesením výbor zároveň poveril spoločného spravodajcu, mňa, aby na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Ďakujem, pán predseda, skončil som. Otvorte, prosím, rozpravu.
Jurinová, Erika, podpredsedníčka NR SR (2014-11-25):
Na vaše vystúpenie nie sú faktické poznámky. Mal by nasledovať pán poslanec Lipšic, ktorého v sále nevidím, takže stratil úplne poradie a dávam teraz možnosť prihlásiť sa do rozpravy ústne. Uzatváram možnosť prihlásenia sa do rozpravy. A dávam slovo jedinému prihlásenému pánovi poslancovi Gáborovi Gálovi.
Hrnčiar, Andrej, podpredseda NR SR (2018-03-14):
Dobre, takže vyhlasujem prestávku do jedenástej, budeme pokračovať hlasovaním a týmto bodom budeme pokračovať po hlasovaní. (Prestávka.) (Po prestávke.)
Petrík, Simona, poslankyňa NR SR (2024-06-26):
Ďakujem pekne, pán predsedajúci. No, ja budem asi pokračovať vo veľmi podobnom duchu ako kolega Dubéci a kolegyňa Jaurová, ani som si naozaj nemyslela, že sa zapojím do tejto debaty, lebo sa tiež nepovažujem za expertku na kultúru, ale som jej veľkou fanynkou, rovnako ako kolegyňa Števulová, a naozaj nechcem, aby slovenskej kultúre niekto priškrcoval krk, pokiaľ sa teda nevtesná do vašej predstavy o kultúre. A to, že niektorí umelci a umelkyne majú inú predstavu o umení a kultúre ako vy, neznamená, že je to automaticky nekultúra. Nie sme v socializme, kde sme všetci museli písať takým perom, aké prikázala vtedy vládna strana. A to, pán Farkašovský, že ste tu predniesli tento pozmeňujúci návrh ľúbezným, mikrofonickým hlasom, z neho nerobí dobrý návrh. Stále faktom zostáva, že ste si ho nechali na poslednú chvíľu, dokonca v ústnej rozprave. Ja sa teda, ja mám tiež otázku, ešte plus jednu, ako kolegyňa Jaurová, prečo ste sa teda neprihlásili aspoň do písomnej rozpravy, lebo nehnevajte sa, ono to potom naozaj vyzerá, že si z vás tuto pán kolega Michelko urobil služobníka, na ktorého vyšiel ten čierny Peter, a bolo to teraz treba rýchlo odprezentovať. Nepočula som od vás žiaden argument, ktorým by ste ukázali, že sa vy osobne za tento návrh naozaj viete postaviť. A toto nepovažujem za kultúrne, pán Farkašovský. Ďakujem.
Gibalová, Monika, poslankyňa NR SR (2015-10-07):
Ďakujem pekne. Vážený pán predseda, dajte hlasovať o postúpení predmetného návrhu zákona do druhého čítania.
T. Cabaj, podpredseda NR SR: (2010-03-03):
S faktickými poznámkami sa hlásia pani poslankyňa Mušková, pán predseda výboru Jozef Halecký. Je to všetko. Končím možnosť prihlásiť sa s faktickou poznámkou. Slovo má pani poslankyňa Mušková.
Aštaryová, Zuzana, poslankyňa NR SR (2010-12-01):
Teraz budeme hlasovať o bodoch zo spoločnej správy. Spoločne o bodoch č. 1, 2, 3, 4, 5, 6, 7, 8, 9 s odporúčaním gestorského výboru schváliť.
Grendel, Gábor, podpredseda NR SR (2021-05-28):
Pán poslanec, musím vás upozorniť, aby ste nepoužívali urážky na hranici vulgarizmov. Pán poslanec bol jediný ústne prihlásený do rozpravy. Vyhlasujem rozpravu za skončenú a chcem sa spýtať... (ruch v sále a zaznievanie gongu) navrhovateľa, či si žiada záverečné slovo. Áno, nech sa páči. (Neutíchajúci ruch v sále a zaznievanie gongu.) Ostatných prosím, aby sa pripravili na to, že po záverečných slovách pristúpime k hlasovaniu.
Bublavý, Dušan, poslanec NR SR (2018-10-24):
Pán podpredseda, trefne ste to vysvetlil. Tak aby sa to dalo na poriadok, lebo k 1. 11. by nemohol nadobudnúť účinnosť zákona, tak preto sa to musí riešiť, keďže naši kolegovia stiahli svoj návrh.
Ďuriš Nicholsonová, Lucia, podpredsedníčka NR SR (2018-10-16):
Prerušujem rokovanie o tomto bode programu. (Ruch v sále.) No pozrite sa, páni, je 20.02 hod., ja to teraz ukončím, a nech sa páči, môžte sa, môžte sa baviť vonku. Želám vám všetkým pekný večer, vidíme sa zajtra a chcem vás informovať, že zajtra budeme začínať rokovací deň bodom č. 12, to sú body pani ministerky vnútra, vládny návrh zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore, a vládny návrh zákona o registri mimovládnych neziskových organizácií. Všetkým želám pekný večer. (Prerušenie rokovania o 20.03 hodine.),
Baláž, Radovan, poslanec NR SR (2019-06-19):
Ďakujem pekne za slovo. V rozprave vystúpili piati poslanci, pričom boli podané tri pozmeňujúce návrhy. Nakoľko sme zo spoločnej, zo spoločnej správy nevyplynuli žiadne pozmeňujúce návrhy, najprv budeme hlasovať o prvom bode pozmeňujúceho návrhu, ktorý som podal ja.
Pellegrini, Peter, podpredseda NR SR (2020-07-09):
Ďakujem veľmi pekne. A potvrdzujem, že nedá sa o zákone, ktorý je, hlasovať o niektorej jeho časti samostatne, je to raz buď v zákone, alebo by to muselo byť vypustené, alebo niečo, takže správny postup, pán spravodajca. Prerušujem rokovanie o tomto bode programu. Budeme o ňom hlasovať o 17.00 hodine. V rokovaní pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 154). Poprosím pani poslankyňu Annu Záborskú, aby zaujala miesto určené pre navrhovateľov, aj pani spravodajkyňu z výboru pre zdravotníctvo, pani poslankyňu Moniku Kaveckú, aby zaujala tiež svoje miesto pre spravodajcov. Ďalšou v poradí z ústne prihlásených rečníkov do rozpravy je pani poslankyňa Cigániková. Je tu v sále. Odovzdávam jej týmto slovo. Pripraví sa pán poslanec Taraba. Ďakujem veľmi pekne. Nech sa páči, pani poslankyňa, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Zmajkovičová, Renáta, podpredsedníčka NR SR (2014-09-24):
S faktickými poznámkami sa hlásia štyria poslanci, uzatváram možnosť prihlásiť sa s faktickou. Pán poslanec Jarjabek.
Blahová, Natália, poslankyňa NR SR (2016-11-29):
Ďakujem pekne. Pán predsedajúci, máme za to, že sa tu odohralo niečo, čo nie je v súlade s rokovacím poriadkom, a to pri hlasovaní o bode č. 25, tlač 254. Pán spravodajca, ktorý uvádzal zákon, menil textáciu samotného pozmeňujúceho návrhu priamo počas hlasovania, čo sme presvedčení o tom, že nie je v súlade s rokovacím poriadkom. Na takéto niečo alebo legislatívno-technické úpravy slúži tretie čítanie a v nich sa pán spravodajca neprihlásil. Takže sme presvedčení o tom, že nie je v poriadku, že opravoval text zákona pri hlasovaní.
Tomáš, Erik, minister práce, sociálnych vecí a rodiny SR (2024-02-09):
Nejdem nič hovoriť, pretože nie je to môj zákon, samozrejme, ale keď ste už hovorili o tej korektnej rozprave a ak som správne pochopil, tak váš klub je pripravený podporiť tento zákon, tak určite ministerka hospodárstva by vám poďakovala za podporu. Ďakujem pekne.
Hrnčiar, Andrej, podpredseda NR SR (2018-05-16):
Reakcia na faktické poznámky, pani poslankyňa Kiššová.
Viskupič, Jozef, poslanec NR SR (2015-12-02):
Ďakujem. Otvoril si mohutnú tému trojdelenia moci. Ty hovoríš o štáte v štáte. Tak to je proste aj pre potreby našej parlamentnej republiky nastavené. A čakal som ten tvoj príbeh, ktorý ti dlho leží na srdci a absolvovali sme to spolu s 12 kolegami spolu na súde, kde sme boli upozornení na to, že to konanie, ktoré sme videli my, už bolo pod tlakom toho, že sa mohli robiť aspoň nahrávky. Čiže ja som nezažil presne to, čo opisuješ ty, to urážanie, ako to je možné len kdesi na východe a podobne. A pod tlakom možného zhotovovania zvukového záznamu na súde, ktorý spomínaš, to prebehlo viac-menej korektne. Čo sa týka toho, čo máme dnes na stole, ja si myslím, že prepojenie legislatívnej moci, resp. toho straníckeho angažovania sa a ambícií stať sa ústavným sudcom, tomu my už z opozície nezabránime. Čiže ten tvoj apel, nazvem ho tak, že volal si po charizme, aby títo ľudia vyžarovali, ten vnímam. Zároveň chcem povedať, že napriek možno z môjho pohľadu nedobrej a nedobrému stavu alebo nedobrej ambícii koniec koncov hľadajme aj to dobré v tom, čo, kde budeme musieť hlasovať nejakým spôsobom, a to je, že tie prepojenia nebudeme musieť hľadať niekde v skrytých zákulisiach možnej politickej podpory, ale je to teda absolútne jasné. A asi tá kritika alebo tá možná skepsa z tvojho... (Prerušenie vystúpenia časomerom.)
Nehézová, Jana, poslankyňa NR SR (2019-10-28):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
D. Lipšic, poslanec: (2007-09-20):
Musím povedať, že je to len konštatovanie, ktoré je evidentné. Ústava je v tomto striktná. Hovorí, poslanec musí, musí dostať odpoveď do 30 dní. Myslím si, že by to bol precedens, keby sme takéto prekračovanie ústavy zo strany exekutívy len tak proste mlčky prehliadli. Čiže, bol by som rád, keby sa o tom hlasovalo. Aj keď, priznám sa, že to konštatovanie je také zrejmé, ako keby sme hlasovali, že dnes je štvrtok. No, ale asi je to potrebné.
Valocký, Jozef, poslanec NR SR (2022-04-29):
Ďakujem pekne, pán podpredseda. Veľmi ťažko sa už reaguje aj na pána Kamenického, pretože už tu bolo povedané skoro všetko a neviem už, akým spôsobom máme vysvetľovať, čo je to obvinenie, čo je to kolúzna väzba a tak ďalej. Ja vám prečítam niečo z uznesenia, kde bol obvinený Robert Fico a Robert Kaliňák. Založenie, zosnovanie a podporovanie zločineckej skupiny v zmysle § 296 Trestného zákona a iné, a to tým, že na vysoké štátne funkcie z pozície politickej moci vopred pripraveným, dohodnutým a naplánovaným spôsobom dosadili ako verejných funkcionárov nimi vybrané a im lojálne osoby. Napríklad za toto je obvinený Robert Kaliňák a Robert Fico – a to Tibora Gašpara, Mariána Zetochu, Petra Hraška, Bernarda Slobodníka, Pavla Vorobjova, Milana Mihálika, Vladimíra Bistáka, Ľudovíta Makóa a Františka Imreczeho. A dokonca je tu vsuvka, kde Robert Kaliňák je obvinený za to, že ovplyvnil Ing. Petra Kažimíra v tom čase zastávajúceho post ministra financií SR, aby tento dosadil pre obvineného Roberta Kaliňáka lojálneho človeka, a to Františka Imreczeho. Podľa tejto logiky, páni koaliční poslanci, budete zatvorení všetci, pretože aj vy dosadzujete ľudí do funkcií, čož je normálne pri zmene vlády.
B. Bugár, podpredseda NR SR: (2002-04-04):
R. Kováč, minister zdravotníctva SR: My sme čakali naozaj s vypracovaním kritérií, lebo sme vedeli, že máme k dispozícii len 20 mil. a nevedeli sme záujem, a keďže mali priestor do 31. marca, súčasťou toho bolo, aby uviedli aj požadovanú sumu, aby sme vedeli, s akým záujmom a s akou sumou budeme pracovať. Z toho dôvodu definitívne stanovenie kritérií urobíme teraz. Neviem, či téza urobiť jeden HOSPIC, je správna. Pretože jeden HOSPIC tu požaduje 20 mil. To znamená, celá suma, ktorú máme k dispozícii, by kryla potreby pomerne úzkeho regiónu. Tie HOSPIC-e nie sú stavané na príliš široký región. To znamená, kryla by potrebu jedného regiónu a vlastne celé Slovensko by zostalo prázdne. Súhlasím s vami, že nemocnica by si mala toto vybudovať v rámci svojho vlastného, ale keď sa dívate na tento zoznam, nemocnice dokopy požadujú 3,2 mil. z tých takmer 80. To všetko ostatné je špecializovaná HOSPIC-ová starostlivosť. Tak nám to napísali autori. Samozrejme, že dostanú pridelené peniaze až po predložení projektu, zámeru, tak ako má byť urobený. Ale naozaj si myslím, že rozhodnutie postaviť jeden alebo dva na úkor celého Slovenska by nebolo korektné. Inak sa to nedá riešiť. To znamená, naozaj nemocnice z toho pravdepodobne vylúčime, ale opakujem znovu, tá suma z hľadiska celkovej sumy netvorí ani 3 alebo 4 %, čo požadujú nemocnice z celkovej sumy, ktorá je požadovaná. My budeme musieť naozaj, lebo je tu síce nemocnica Milosrdní bratia, ale nemajú špecifikovanú sumu, ergo nemôžu dostať nič od nás, musia to robiť vo vlastnej réžii. Tí, ktorí nešpecifikovali sumu, musia ísť z vlastných peňazí. My len odsúhlasíme zaradenie do HOSPIC-ovej siete, pretože tá je naozaj dnes na Slovensku veľmi chudobná, vlastne celkom v začiatkoch.
Pellegrini, Peter, predseda NR SR (2015-12-15):
Pán poslanec Viskupič.
Hraško, Igor, poslanec NR SR (2012-07-03):
Ďakujem pekne, pani predsedajúca. Milé dámy, milí páni, ja to mám zhruba tak na trištvrte hodinku, tak dúfam, že to ešte strpíte. (Zasmiatie sa v sále.) Nebojte sa, robím si srandu, ja budem len krátko. Keďže sa jedná tak trochu aj o môj – o môj – o gympel, o moju alma mater, na ktorom som študoval, tak mi to je také dosť srdcu blízke. Ale veľa vecí, ktoré som chcel povedať, už povedali iní predrečníci. Ja sa skôr budem sústreďovať teda na to, čo mi ostalo, a to bolo zopár poznámok na to, že či je dobré, aby deti odchádzali zo základných škôl na osem- alebo šesťročné gymnáziá, prípadne na päťročné bilingválne, či to má nejaký svoj význam, alebo nie. (Ruch v sále. Prerušenie vystúpenia predsedajúcou.)
Duchoň, Daniel, poslanec NR SR (2012-11-29):
Áno, ďakujem. Rovnako by som nadviazal na svojho predrečníka a poukázal by som na tú skutočnosť, že tu konštatujeme, že sú mnohomiliardové úniky na či už daniach z pridanej hodnoty a ďalších. A konečne táto vláda prichádza s mnohými legislatívnymi opatreniami, aby postupne zamedzovala týmto únikom. A vy toto podrobujete kritike. A domnievam sa, že práve aj zákon o obmedzení nakladania s finančnou hotovosťou významnou mierou prispeje k tomu, aby sa eliminovali takéto riziká, pretože veľmi dobre vieme, že mnohé podnikateľské subjekty si fiktívne riešili vzájomné platby cez pokladničné bloky alebo si dotovali pokladňu vo svojej spoločnosti a podobne. Takže ja vítam, že sa postupnými krokmi cestou legislatívnych zmien zamedzuje možnosti v ďalších pokračovaniach v daňových únikoch. Ďakujem.
Zmajkovičová, Renáta, podpredsedníčka NR SR (2012-09-13):
Ďakujem, pán minister. Pani poslankyňa, nech sa páči, doplňujúcu otázku.
Laššáková, Jana, podpredsedníčka NR SR (2013-01-30):
Na vystúpenie pána poslanca s faktickou poznámkou sa hlásia dvaja páni poslanci, páni poslanci Simon a Fecko. Končím možnosť prihlásiť sa s faktickými poznámkami. Pán poslanec Simon, nech sa páči.
A. Slafkovský, poslanec: (2001-09-11):
J. Migaš, predseda NR SR: Prezentujme sa a hlasujme. Hlasujeme. Prezentujme sa a hlasujme. (Hlasovanie.) Prítomných je 114 poslancov, za 100, proti 2, zdržalo sa 7, nehlasovalo 5. Konštatujem, že sme tento návrh schválili. Ďakujem. Ďalej budeme pokračovať v návrhu na skrátené legislatívne konanie. Ďalšie rokovanie bude viesť podpredseda Hrušovský. Nech sa páči.
Antal, Peter, poslanec NR SR (2019-09-11):
Pán predsedajúci, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Pellegrini, Peter, podpredseda NR SR (2020-05-19):
Ďakujem veľmi pekne, pán spravodajca. Konštatujem, že mám písomnú prihlášku od, za klub SaS pán poslanec Peter Cmorej a potom následne ako rečníci pán poslanec Čepček a pani poslankyňa Zemanová. Takže traja písomne prihlásení do rozpravy. Je 10.56, pán spravodajca, ale ak môžte, môžte ešte vystúpiť aj teraz, neviem, na ako dlho máte svoje vystúpenie. (Reakcia spravodajcu.) Na dlho. Takže vyhlasujem krátku prestávku. Chcem vás poinformovať, kolegyne, kolegovia, že máme pred sebou už len túto správu NKÚ, správu Pozemkového fondu a presunutie, presunutú správu o stave vysielania, to znamená tri správy, ktoré máme odrokovať a tým pádom by sa ukončila Národná rada. Takže len do pozornosti vám dávam, že sami ste strojcami toho, ako efektívne alebo neefektívne rokovanie bude prebiehať a ako dlho bude trvať. Vyhlasujem prestávku do jedenástej hodiny, kedy budeme hlasovať o prerokovaných bodoch a potom budeme následne pokračovať v prerokovaní správy NKÚ. (Krátka prestávka.) (Po prestávke.)
Grečková, Lea, poslankyňa NR SR (2013-06-25):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1, 3, 5, 6, 7, 9, 10 a 11 spoločne s odporúčaním gestorského výboru schváliť ich.
Hort, Milan, podpredseda NR SR (2011-05-20):
Ďalej pán poslanec Martinák ako spravodajca sa prihlásil s faktickou.
Ledecký, Vladimír, poslanec NR SR (2022-10-04):
Hlasovali sme o všetkých pozmeňujúcich návrhoch, pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte prosím o tomto hlasovať.
Laurenčík, Milan, podpredseda NR SR (2021-10-06):
Faktickú poznámku má pripravenú aj pán poslanec Peter Pollák, nech sa páči.
Šimečka, Michal, podpredseda NR SR (2024-01-24):
Prosím, kolegovia, nechajte pána spravodajcu vystupovať.
Šefčík, Marek, poslanec NR SR (2023-03-17):
Ďakujem pekne za slovo. Pán exminister, to by som nestihol vo faktickej poznámke, ale ja som prihlásený aj do ústnej rozpravy. Rozmýšľal som podľa toho, ako sa bude vyvíjať rozprava, lebo ja už som raz v rozprave bol, že sa odhlásim, ale aby som mohol reagovať na tie veci, ktoré ste hovorili, a vysvetliť, ako to je, lebo ja som skutočne 18 rokov bol v praxi, učil som a viem, o čom to je. Takže teraz sa obmedzím len na toto tvrdenie a viac v tej rozprave.
Paška, Pavol, predseda NR SR (2013-09-19):
Pán poslanec, vy ste podávali návrhy v 24. schôdzi, nikto do 23. schôdze, ktorú som otvoril, žiadny procedurálny návrh nepodal. (Reakcie z pléna.) Budeme, budeme... Vyhlasujem prestávku do 17.15 hod. a budeme pokračovať v prerušenej rozprave. (Prestávka.) (Po prestávke.)
P. Paška, predseda NR SR: (2009-10-22):
(Hlasovanie.) 143 prítomných, 10 za, 115 proti, 18 sa zdržali. Tento bod sme neschválili.
Danko, Andrej, predseda NR SR (2016-05-25):
Ďakujem, pán poslanec. Na vystúpenie pána poslanca Osuského jedna faktická poznámka, pán poslanec Gál, uzatváram možnosť prihlásenia s faktickými poznámkami. Poprosím, pán Gábor Gál.
Pročko, Jozef, poslanec NR SR (2022-09-23):
Ďakujem pekne. Dnes sme tu počuli naozaj, že pamäť je to dôležité, čo nás stále núti k tomu, aby sme spomínali na veci, ktoré sa stali veľmi zlými a ktoré boli pre náš národ naozaj potupnými. Aj v súčasnosti je aj tu v parlamente veľmi veľa ľudí, ktorí, ktorí rozprávajú o tom, aby sme zabudli, aby sme zabudli na to, čo sa tu v minulosti dialo. Netreba na to zabúdať, ale nielen spred tridsiatich rokov, ale aj spred dvanástich rokov. Stále si pamätajme, aké zločiny sa tu diali a vystríhajme sa tomu, aby sa tie zločiny ďalej nediali. Ďakujem.
P. Hrušovský, predseda NR SR: (2005-02-02):
Panie poslankyne, páni poslanci, otváram rokovanie 39. schôdze Národnej rady Slovenskej republiky. Prosím, aby ste sa prezentovali stlačením tlačidla na hlasovacom zariadení. (Prezentácia.) 83 poslancov prítomných. Národná rada je uznášaniaschopná. Chcem vás informovať, že overovateľmi na 39. schôdzi budú poslanci Maroš Kondrót a Beáta Brestenská, ich náhradníkmi Milan Urbáni a Zoltán Horváth. O ospravedlnenie svojej neúčasti na dnešnom rokovacom dni požiadali poslanci Bohumil Hanzel a Ľudmila Mušková. Na zahraničnej pracovnej ceste je pán predseda výboru pre európske záležitosti Tibor Mikuš. Schôdzu som zvolal podľa čl. 83 ods. 2 Ústavy Slovenskej republiky a príslušných ustanovení zákona o rokovacom poriadku. Žiadosť na zvolanie schôdze ste dostali spolu s pozvánkou, kde poslanci navrhujú na tejto schôdzi prerokovať návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Ľudovítovi Kaníkovi, poverenému riadením Ministerstva práce, sociálnych vecí a rodiny Slovenskej republiky . Podľa čl. 88 ods. 1 Ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov. Návrh máte ako tlač 1028. Návrh som poslal bezodkladne na prerokovanie vláde Slovenskej republiky, aby zaujala stanovisko, a všetkým výborom Národnej rady s tým, že som poveril, aby gestorský výbor bol určený výbor pre sociálne veci a bývanie. Teraz prosím povereného člena skupiny poslancov pána poslanca Igora Federiča, predsedu výboru pre nezlučiteľnosť funkcií, aby uviedol návrh a súčasne oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery ministrovi práce, sociálnych vecí a rodiny. Nech sa páči, pán poslanec, máte slovo.
P. Hrušovský, podpredseda NR SR (2002-03-21):
G. Krajči, poslanec: Ďakujem pekne za slovo, pán podpredseda. Keď dovolíte, ja by som len v krátkosti reagoval na vystúpenie nášho kolegu pána Rusnáka. Ja som si nikdy nevedel predstaviť, čo je to labutia pieseň. Po tomto vystúpení už viem, čo je to labutia pieseň. To znamená, že je to pieseň na rozlúčku tomuto parlamentu a bola zaspievaná veľmi pekne, pretože naozaj s tými perlami, ktoré tam boli, je to skutočne veľmi zaujímavá myšlienka. Zaujalo ma však ale to, že pán poslanec nazval túto vládu vládou prointegračnou. Neviem, z akého pohľadu hodnotil tento postup, pretože pokiaľ ju hodnotím, je to vláda, ktorá mala najviac korupčných afér, je to vláda, ktorá spôsobila najväčšiu infláciu slovenskej koruny a najnižšiu hodnotu slovenskej koruny voči doláru, je to vláda, ktorá zabezpečila najväčšiu nezamestnanosť v Slovenskej republike, je to vláda, ktorá vyrobila najväčší deficit v zahraničnom obchode, je to vláda, ktorá dostala najväčší počet ľudí na hranicu sociálnej biedy, je to vláda, ktorá znefunkčnila Policajný zbor a Armádu Slovenskej republiky, tak tej naozaj môžeme hovoriť, že je to prointegračná vláda z pohľadu SDK. Pretože SDK toto vo volebnom programe zrejme mala, keď oslovovala voličov. V každom prípade sa mi páčila aj druhá myšlienka, ktorú povedal pán poslanec, keď povedal, že SDK v tomto parlamente je, či sa vám to páči či nie. Ja si myslím, že nám sa to nepáči, ale čo už máme s vami robiť, pretože nevieme, odkiaľ ste prišli a čo ste zač. Spýtajte sa občanov Slovenskej republiky, či sa im páči, že ste ešte v tomto parlamente, a či nie, pretože pred voľbami v roku 1989 ste sľubovali absolútne iné hodnoty, aká ste dosiahli dnes.
Laurenčík, Milan, podpredseda NR SR (2021-01-12):
Na vaše vystúpenie evidujem osem faktických poznámok, uzatváram možnosť prihlásiť sa s faktickou. Ako prvý pán poslanec Marian Kotleba.
Kuffa, Štefan, poslanec NR SR (2012-09-25):
Ďakujem za slovo. Vážený pán predseda, milí kolegovia, dovoľte mi niekoľko slov vyjadriť. Tak ako to predkladatelia tu spomenuli, tento návrh zákona nerieši staré stavby, teda tie sa budú musieť riešiť iným spôsobom a bude treba hľadať spôsob, ako ich vyriešiť, lebo naozaj tých čiernych stavieb je veľa a zarážajúce je práve to, že sú na cudzích pozemkoch, a to je najväčší problém. Návrh zákona v podstate dáva návrh na to, aby nevznikali do budúcna stavby na cudzích pozemkoch. Tak ako aj kolega tuto spomenul, bolo by to úplne absurdné, že staviam si stavbu a na cudzom pozemku. Zas na druhej strane aby štát len neukazoval silu svojho ramena na takýchto slabých ľuďoch, ale potom aby sa uplatňoval dôsledne naozaj na všetkých staviteľov čiernych stavieb. Ja si viem dokonca predstaviť, že by možno aj územným plánom v rómskych osadách boli riešené mnohé tie čierne stavby a takisto sa aj predchádzalo tomu, aby vznikali na cudzích pozemkoch. Takže možno aj toto by bola jedna z ciest. A viem si aj predstaviť, že vo všeobecnosti stavebný zákon, ak by sa ešte otvoril, aby bol liberálnejší. Ak ja mám vlastný stavebný pozemok, aby som ja mohol stavať stavbu, dokonca aj dom, ak by to boli parametre určené, možno prízemná stavba do 120, 150 štvorcových metrov, stačilo by len to cez ohlasovaciu povinnosť. V závere chcem len povedať naozaj tuná k tej expresívnosti, ktorá tuná odznela medzi poslancami, a zároveň aj poďakovať pani podpredsedníčke parlamentu, že napomenula našich kolegov, lebo je to nevhodné, aby sme takto rozprávali, takto skoro perverzne. O sterilizácii a plodnosti ešte tu bude reč. Bude tu... (Prerušenie vystúpenia časomerom.)
P. Farkas, poslanec: (2001-12-13):
J. Migaš, predseda NR SR: Hlasujeme o návrhu pána poslanca Kužmu, je to pod číslom 10 v materiáli. (Hlasovanie.) Prítomných je 131 poslancov, za 119, proti 3, zdržalo sa 5, nehlasovali 4. Tento návrh sme schválili.
J. Kvorka, poslanec: (2007-12-07):
Problém, ktorý ja však vidím, je problém ten, že jednoducho tuná premiér republiky dačo povedal, snaží sa dačo dosiahnuť a, samozrejme, to už opozícii vadí. Opozícia to napáda a hľadá rôzne obštrukcie voči tomuto vyjadreniu, a preto pôsobí, tak ako pôsobí. Ja nechcemdlho rozprávať, ale ja by som sa chcel opýtal takisto pána poslanca Janiša. Povedal tuná vo svojom vystúpení, že treba hľadať riešenie. No len jedna otázka. Povedzte konečne to riešenie, aké má byť, ako to treba vyriešiť, pretože podľa toho, čo tuná zaznieva a čo tu počujem, tak zrejme ste na to lepší odborníci ako my a my si radi od vás zoberieme ponaučenie a budeme sa snažiť to vyriešiť tak, ako je to potrebné vyriešiť v rámci toho, aby ste  nemuseli už donekonečna tu bombardovať a spochybňovať verejnosť tým, ako jej chceme ublížiť, ako chceme verejnosti siahnuť na jej majetky a tieto ústavné práva a tak ďalej a tak ďalej. Pán poslanec, skúste mi povedať a dajte mi to riešenie, ako to treba v tejto republike vyriešiť tak, aby sme my tuná nespôsobovali tie problémy, o ktorých vy tuná donekonečna rozprávate. Ďakujem pekne.
Lipšic, Daniel, poslanec NR SR (2012-04-04):
Sľubujem. (Potlesk.)
Bugár, Béla, podpredseda NR SR (2018-03-26):
Páni poslanci z opozície, preruším rokovanie.
Ľ. Vážny, minister dopravy, pôšt a telekomunikácií SR: (2008-03-27):
Vlastníci a správcovia pozemných komunikácií sú povinní pozemné komunikácie udržiavať v stave zodpovedajúcom účelu, na ktorý sú určené. Prostriedky štátneho rozpočtu z kapitoly ministerstva dopravy, pôšt a telekomunikácií v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov možno použiť len na účely, na ktoré boli ustanovené zákonom o štátnom rozpočte na príslušný rozpočtový rok.  Prostriedky našej kapitoly pre cestnú infraštruktúru sú určené len na financovanie údržby, opráv a výstavby ciest I. triedy, diaľnic a rýchlostných ciest. Zákonom o štátnom rozpočte na príslušný rok môžu byť určené dotácie obciam v rámci kapitoly Všeobecná pokladničná správa. Samosprávy sú taktiež oprávnené čerpať finančné prostriedky zo štrukturálnych fondov, t. j. Európskeho fondu regionálneho rozvoja a Európskeho sociálneho fondu. Na tie sa vzťahujú operačné programy v Národnom strategickom referenčnom rámci Slovenskej republiky na roky 2007 až 2013, a najmä regionálny operačný program. Niektoré obce budú môcť čerpať tiež z nástrojov spoločnej poľnohospodárskej politiky Program pre rozvoj vidieka Slovenskej republiky v rokoch 2007 až 2013. Ďakujem, skončil som odpoveď.
Sulík, Richard, poslanec NR SR (2012-06-21):
Ďakujem veľmi pekne. Ďakujem aj za, za faktické poznámky. Tak, pán Blaha, najprv teda k vám. Musím povedať, že ste pána Ondruša, ktorý bol doteraz taký ten hlavný ideológ, nahradili viac ako statočne, a teším sa teda na vaše duchaplné príspevky najbližšie štyri roky. Pán poslanec Fronc, hovoríte, že nepredložil som návrh na riešenie. No, predložil som a ja to ale veľmi rád zopakujem, prihlásim sa nato, ale do ústnej rozpravy, a budem ešte raz hovoriť o riešení a takisto o tej potápajúcej sa lodi. Pán poslanec Bublavý, no, vravíš, nie si ekonóm, zrejme si teda nepochopil úplne ten systém odmeňovania. Nechcem teraz strácať čas na to, ale ja ti ho rád vysvetlím. Len teda tá pointa bola, že keď táto Národná rada schváli nižšie dlhy, tak budú sa mať poslanci lepšie, čo teda schváli, lebo dlh po vláde SMER-u bol teda významný a ten sa podarilo, podarilo schváliť. No, ale podstatná vec, páni, a nielen tí, ktorí diskutovali vo faktických poznámkach, jedno, koľkokrát ma obviníte, že som účtovník, demagóg, populista, jedno, koľkokrát sa to budete snažiť celé zhovadiť, vy sa zodpovednosti nezbavíte. Uvedomte si to. Je to dnes vo vašich rukách, či poslušne dvihnete ruku, ako vám to veľký vodca prikázal, alebo či náhodou si vytvoríte vlastný názor. Neverím, že osemdesiattri poslancov SMER-u má potom, čo sa oboznámilo s faktami, ktoré som tu sa snažil v mojom prejave dosť podrobne predložiť, že má ten istý názor, že musíme to podporiť. Ďakujem pekne.
Hatráková, Katarína, poslankyňa NR SR (2021-06-23):
Ja len krátko. Ďakujem, kolegovia, za podnety. Myslím, že ich spracujeme ešte do druhého čítania. Ale, pán kolega Taraba, ja myslím, že sú to dva oddelené problémy. Jeden je nedostatok miest v materských škôlkach alebo samotných materských škôlok, ale tento zákon hovorí o inom. Hovorí o skupinách, kde teda tie deti budú akoby je to iná inštitúcia, než je materská škôlka. Takže neviem, že či sa to úplne bude dať porovnávať. A čo sa týka pána kolegu Dostála, áno, ja som sa práve snažila poukázať na to, že máme rozličné prístupy k tejto problematike vnímania násilia na deťoch, že by sme si, by bolo dobré, aby sme tieto prístupy zjednotili. Pretože vo finále ide o tie isté deti. Ďakujem pekne.
Lišková, Iveta, poslankyňa NR SR (2013-10-28):
Ďakujem za slovo. Vážená pani predsedajúca, vážené panie poslankyne, vážení páni poslanci, vážený pán minister, dovoľte mi z poverenia gestorského výboru predložiť spoločnú správu výborov o prerokovaní návrhu na vyslovenie súhlasu Národnej rady Slovenskej republiky s Protokolom č. 15, ktorým sa mení Dohovor o ochrane ľudských práv a základných slobôd, tlač 646a. Predmetný návrh pridelil predseda Národnej rady rozhodnutím z 2. septembra 2013 č. 671 na prerokovanie ústavnoprávnemu výboru a výboru pre ľudské práva a národnostné menšiny ako gestorskému výboru. Oba výbory prerokovali návrh v určenej lehote a zhodne odporúčali, aby Národná rada podľa čl. 86 písm. d) Ústavy Slovenskej republiky vyslovila súhlas s Protokolom č. 15, ktorým sa mení Dohovor o ochrane ľudských práv a základných slobôd, a rozhodla, že ide o medzinárodnú zmluvu, ktorá má podľa čl. 7 ods. 5 ústavy prednosť pred zákonmi. Spoločná správa výborov bola schválená uznesením gestorského výboru z 10. októbra 2013 č. 107. Súčasťou spoločnej správy je aj návrh na uznesenie Národnej rady. Pani predsedajúca, otvorte, prosím, rozpravu. Ďakujem.
Vaľová, Jana, poslankyňa NR SR (2018-11-28):
Ja som známa svojím postojom voči neziskovkám, rovnako sa vyjadrím voči tomuto paktu v hlasovaní. Pán Mazurek, že máte kožu na tvári, veď vy ste sa s tými neziskovkami spojili v Humennom. Že sa nehanbíte! Ja vám teraz poviem príbeh. 9. 11. večer, nákladné autá za pochodu v uniformách Ľudovej strany Slovensko, nákladné autá vstupujú do Humenného. Deti, mládež, kočiariky, všetko je tam. Nikto o tom nevie, neohlásený pochod. Nákladné autá vojdú. Ďalej. Vy ste vystavili, ako vy hovoríte, bielych, ja to nepoužívam, ale teraz to použijem, svojich vlastných členov tomu, že policajti mali takýto pochod rozpustiť, a vy ste o tom vedeli. Ja som vám telefonovala tri dni predtým večer a rovnako som vám povedala, pán Mazurek, aj v rádiu, že vystavujete svojich členov k tomu, že ich môžu zbiť policajti. Vy sa nehanbíte?! Mohli zbiť nevinné deti, tehotné ženy! O čom vy tu rozprávate?! Však vy tak klamete, však vy neveríte tomu, čo tu rozprávate. V živote ste v Humennom nepochodovali, až 9. 11. – pred voľbami. Viete, ako na mňa útočili neziskovky, vy ste ich podporovali. Robili ste to zadarmo? Boli štyria migranti v azylovom tábore. Robili ste to zadarmo? Vaši členovia povedali, aby pochod bol v utorok, ale Kotleba a vy – aj s ním som komunikovala – ste dali pokyn, že tento pochod musí byť v piatok večer. Nepovolený. Ak by primátorka mesta dala pokyn rozohnať tento pochod, vašich ľudí by zbili policajti a vy by ste sa bili. Vystavili ste svojich ľudí, a nielen ľudí, ale aj ľudí na námestí, ktorí o tom vôbec nevedeli, riziku. Tehotné ženy, ľudia s kočiarikmi. Sa nehanbíte?! Vy sa nehanbíte, pán Mazurek?! S vami som telefonovala, ste koktali, keď som sa vás pýtala, prečo je pochod neohlásený. Vy sa nehanbíte, 9. 11. moratórium, vy tu rozprávate o..., že bojujete proti neziskovkám?! Vy si tu robíte politickú kampaň, ohrozili ste kopu ľudí, a keď primátorka nedala pokyn rozpustiť, policajti tam stáli, s nákladnými autami ste vošli. Nikto o tom nevedel, celé Humenné o tom nevedelo, tak ste ešte vypálili ohňostroj, že sa nehanbíte!
Hrnčiar, Andrej, podpredseda NR SR (2018-02-08):
Pani poslankyňa, máte záujem o doplňujúcu otázku? Nech sa páči. Trojku, trojku musíte stlačiť.
Paška, Pavol, predseda NR SR (2012-08-08):
Hlasujeme o návrhu pána poslanca Mihála, aby sme nepokračovali ďalej v rokovaní. (Hlasovanie.) 102 prítomných, 23 bolo za, 78 proti, 1 sa zdržal. Tento návrh sme neschválili.
Pellegrini, Peter, predseda NR SR (2015-10-01):
Prezentujme sa a hlasujme o bode 6 spoločnej správy s odporúčaním gestorského výboru schváliť. (Hlasovanie.) Prítomných 138 poslancov, za hlasovalo 77, zdržalo sa 61 poslancov. Tento bod sme schválili.
V. Veteška, podpredseda NR SR: (2004-05-12):
Nech sa páči, zapnite mikrofón pani poslankyni Angyalovej.
Laššáková, Jana, podpredsedníčka NR SR (2013-09-05):
Zároveň nám časomiera ukazuje, že skončila hodina otázok a odpovedí. Ďakujem vám, pán podpredseda vlády a minister zahraničných vecí. Končím tento bod programu a zároveň upozorňujem a prosím členov vlády, keďže nasledujú písomné odpovede na interpelácie a interpelácie, aby naďalej zostali v rokovacej sále. Nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 2. augusta 2013, ktoré máme ako tlač 596. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 596 nachádza a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Do rozpravy som dostala písomnú prihlášku pána poslanca Mikuláša Hubu, predsedu výboru. Nech sa páči, pán poslanec, máte slovo. ( Písomné odpovede členov vlády Slovenskej republiky na interpelácie poslancov Národnej rady Slovenskej republiky podané na 21. schôdzi Národnej rady Slovenskej republiky a do 2. augusta 2013 , tlač 596.)
P. Paška, predseda NR SR: (2006-12-15):
Konštatujem, že Národná rada Slovenskej republiky v opakovanej voľbe zvolila Danu Podrackú, Vladimíra Holana a Milana Vendrinského za členov Rady pre vysielanie a retransmisiu na šesťročné funkčné obdobie , tak ako to uviedla overovateľka. Vážené panie poslankyne, páni poslanci, budeme pokračovať v rokovaní, a ak mi dovolíte na chvíľočku, veľmi rád by som osobne sprevádzal pána eurokomisára do sály. Ďakujem. Chvíľočku. (Príchod člena Európskej komisie pre vzdelanie, odbornú prípravu, kultúru a viacjazyčnosť pána Jána Figeľa do rokovacej sály. Potlesk.)
Bugár, Béla, podpredseda NR SR (2018-09-20):
Ďalej v rozprave vystúpi pán spravodajca. Nech sa páči, pán poslanec Mizík, máte slovo.
Blanár, Juraj, podpredseda NR SR (2023-06-23):
Toľko vystúpenie pána poslanca Drdula v rozprave. A teraz vystúpi pán poslanec Eduard Kočiš, nech sa páči.
Šeliga Juraj, podpredseda NR SR (2020-03-25):
Prezentujme sa, prosím, a hlasujme. (Hlasovanie.) Prítomní 134, za 134, tento návrh sme schválili. Konštatujem (potlesk), konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím, pani poslankyňa, aby ste uviedla hlasovanie.
Vašečka, Richard, poslanec NR SR (2021-06-17):
Tým sme rozhodli o všetkých návrhoch podaných v druhom čítaní. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Bugár, Béla, podpredseda NR SR (2020-02-25):
Ďakujem pekne. Otváram rozpravu. Konštatujem, že nemám žiadnu písomnú prihlášku, preto sa pýtam, kto sa hlási ústne do rozpravy. Nikto. Vyhlasujem rozpravu za skončenú. Predpokladám, pán minister, že nemáte záujem k neexistujúcej rozprave sa vyjadriť, ani pán spravodajca. Ďakujem. Prerušujem rokovanie o tomto bode programu. A teraz budeme pokračovať v prerušenej rozprave o návrhu na vyslovenie nesú... o vyslovenie súhlasu Národnej rady s Dohovorom Rady Európy o predchádzaní násiliu na ženách (tlač 1842). Prosím aj pána ministra Gajdoša, aj, samozrejme, pána spravodajcu z výboru pre ľudské práva a národnostné menšiny pána poslanca Soboňu, aby sa dostavili do rokovacieho priestoru. Predpokladám, že nikto nečakal, že nebude žiadna rozprava, takže budeme musieť počkať, kým teda aj pán minister, aj pán spravodajca príde, takže zatiaľ prerušujem rokovanie. Skúste, prosím, pána poslanca Soboňu. Zdravím, pán minister. Pán minister už je tu, ešte pána poslanca Soboňu by sme potrebovali. (Prestávka.) (Po prestávke.)
Hlina, Alojz, poslanec NR SR (2014-05-29):
Budem za, tak isto ako budem za tento návrh zákona, ja zaň bez problémov aj zajtra by som kľudne zahlasoval, keby bolo hlasovanie, bude až v utorok, a budem za ten návrh. Len otázka stojí, či príde ten návrh, a skončím s tým a len zdôrazňujem, ak nepovie minister v záverečnom slove, lebo pán Senko, ja mám k vám úctu, ale moc tu má niekto iný. A pokiaľ nepovie pán minister v záverečnom slove, že zabezpečí to, aby prišla zmena banského a geologického zákona tak, aby sa riešila tak invazívna, tak toxická metóda ťažby zlata, nerastov, ako je kyanidová, pokiaľ to nepovie a nezadefinuje nejaký termín, tak Detvanci sú tam, kde by nechceli byť. Detto platí pre Kremničanov a neviem, kde ešte všade nejaké zlato takých, v takej koncentrácii, že je ho potrebné tlačiť, ťažiť tak toxickou metódou, ako je kyanid, ešte na Slovensku je. To je celé. O to ide. V záverečnom slove to musí povedať. Keď to nepovie, je zle.
Danko, Andrej, podpredseda NR SR (2024-09-11):
Ďakujem. Keďže vystúpili všetci prihlásení, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Pán minister ma informoval, že potom dá obsiahlejšie vystúpenie pri ďalšom zákone. Chce sa vyjadriť k rozprave spravodajkyňa? Nie. Prerušujem rokovanie o tomtom bode programu. Ďalším bodom programu je prvé čítanie o vládnom návrhu zákona o vzdelávaní dospelých a o zmene a doplnení niektorých zákonov. Vládny návrh zákona je pod tlačou 402. Návrh na jeho pridelenie na prerokovanie výborom je v rozhodnutí č. 433. Prosím ministra školstva, výskumu, vývoja a mládeže Slovenskej republiky Tomáša Druckera, aby zákon uviedol. (Rokovanie o vládnom návrhu zákona o vzdelávaní dospelých a o zmene a doplnení niektorých zákonov , tlač 402.)
P. Hrušovský, predseda NR SR: (2004-12-07):
Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky do rozpravy. Pán poslanec Fico a pán poslanec Jasovský. Nech sa páči, pán poslanec Fico.
Bugár, Béla, podpredseda NR SR (2016-09-07):
Pani poslankyňa Jurinová.
Hort, Milan, podpredseda NR SR (2010-10-20):
Dušan Bublavý s faktickou poznámkou, nech sa páči.